kardosdrur/scandi-wiki huggingface dataset:
Metamorphosis

Metamorphosis har flere betydninger:

 Metamorphosis (Hilary Duff-album) – det andet album fra den amerikanske popsanger Hilary Duff.
 Metamorphosis (Iron Butterfly-album) - album af Iron Butterfly.
 Metamorphosis (Papa Roach-album) – et album af det californiske rockband Papa Roach
 Metamorphosis (Rolling Stones) – det tredje opsamlingsalbum med musik fra det britiske rockband Rolling Stones.
 Metamorphosis (Ulver-ep) – en ep fra det norske avantgarde-band Ulver.
Richard Kiel

Richard Dawson Kiel (13. september 1939 – 10. september 2014) var en amerikansk skuespiller, bedst kendt fra James Bond-filmene The Spy Who Loved Me og Moonraker, i rollen som Jaws.

Biografi 
Kiel blev berømt verden over, i rollen som den tårnhøje (218 cm) og farlige Jaws, der altid gjorde opgaverne mere besværlige for Bond med sine ståltænder. Han optrådte i The Spy Who Loved Me og Moonraker i denne rolle, og igen i 2005 i PlayStation 2-spillet Everything or Nothing. Udover rollen som Jaws, spillede Richard Kiel for det meste andre store og faretruende figurer. I 1996 spillede han også sammen med Adam Sandler i Happy Gilmore som Mr. Larson.

Filmografi

TV

Spil

Eksterne Henvisninger 

 

Skuespillere fra USA
James Bond
Personer fra Detroit
Alling Bakker

Alling Bakker, nordvest for Ry (Alling Sogn) var i 1969 første del en del af en samlet fredning,  der også omfatter Knudsø og Dynæs i Julsø (med Dynæsvold).  Området er afgrænset af Gudenåen i vest, over til jernbanen ved Alling; mod syd går den til Birksø, og mod nord til Laven. Fra det 79 m høje Bryggebjerg  har man en storslået udsigt, mod Ry Nørreskov, Himmelbjerget og Julsø. 
Fredningen på 272 ha  blev   i 1980 udvidet med et 757 ha stort  område øst for Alling Bakker  over mod landsbyerne Tørring og Tulstrup, hvilket skabet et stort sammenhængende beskyttet område af det midtjyske søhøjland.

Eksterne henvisninger
Fredede områder i Danmark af Knud Dahl, 1994
 Kort og beskrivelse af fredningen hos Danmarks Naturfredningsforening

Fredede arealer i Danmark
Skanderborg Kommunes geografi
Ernst Schmiegelow (læge)

Ernst Carl Schmiegelow (født 13. oktober 1856 i Rønne, død 28. februar 1949 i København) var en dansk læge og søn af skibskaptajn, direktør C.C.E. Schmiegelow og hustru f. Skeel.

Han blev student fra det von Westenske Institut 1873 og tog medicinsk eksamen 1879. Han erhvervede sin omfattende oto-rhino-laryngologiske viden bl.a. på flere studierejser til London, Geneve, Paris og Wien. Han erhvervede sin doktorgrad (Testis og Epididymis' Udviklingshistorie) i 1882. Han foranledigede oprettelsen af en otologisk poliklinik på Sankt Josephs Hospital i 1883 og praktiserede dér indtil 1897. Blev herefter leder af den nyoprettede oto-laryngologiske universitetsklinik på Frederiks Hospital i 1898 hvor han også virkede som docent og fra 1901 som titulær professor. Fra 1910 var han overlæge på Rigshospitalets otolaryngologiske afdeling. I 1916 fik han titel som fungerende professor i oto-laryngologi ved Københavns Universitet.

Schmiegelow var medlem af en række ansete selskaber og foreninger samt medredaktør af flere medicinske tidsskrifter. Han var medredaktør af Medicinsk Aarsskrift 1887-96 og af Nordisk medicinsk Archiv siden 1905.

Han var medstifter og formand for Dansk Otolaryngologisk Forening fra 1899-1904 og formand for Dansk Otolaryngologisk Selskab fra 1913-1915. Han blev Ridder af Dannebrog 1900, Dannebrogsmand 1920, Kommandør af 2. grad 1926 og af 1. grad 1936.

Schmiegelow var gift med Dagmar f. Ohlsen, f. 7. juli 1863 på Fegteborg, Als, datter af konsul, proprietær L.C. Ohlsen og hustru f. Mahler.

Han er begravet på Assistens Kirkegård.

Litteraturhenvisninger 
 Den Danske Lægestand 1907-1915. Christophersen V, Johnsson JWS. Den Almindelige Danske Lægeforening. Jacob Lunds Forlag, 1915.
 Kraks Blå Bog 1910

Eksterne henvisninger 
 

Danskere i 1800-tallet
Danskere i 1900-tallet
Redaktører fra Danmark
Foreningsformænd fra Danmark
Professorer fra Københavns Universitet
Læger fra Danmark
Kommandører af 1. grad af Dannebrog
Personer i Kraks Blå Bog (afdøde)
Personer i Dansk Biografisk Leksikon
Personer fra Rønne
Titulære professorer fra Danmark
Ernst 02
Polen Rundt 2007

Polen Rundt 2007 foregik mellem 9. og 15. september og bestod af 7 etaper. Løbet startede med en 3 km kort holdtidskørsel i Warszawas gader.

Etaperne

1. etape: Warszawa, 3 km (holdtidskørsel) 
09-09-2007

2. etape: Plonsk – Olsztyn, 202.4 km 
10-09-2007

3. etape: Ostroda – Gdansk, 192.2 km 
11-09-2007

4. etape: Chjnice – Poznan, 242.3 km 
12-09-2007

5. etape: Wrzesnia – Swidnica, 255.7 km 
13-09-2007

6. etape: Dzierzoniow – Jelenia Góra, 181.2 km 
14-09-2007

7. etape: Jelenia Gora – Karpacz, 147.7 km 
15-09-2007

Resultater

Sammenlagt

Pointkonkurrencen

Bjergkonkurrencen

Holdkonkurrencen

Eksterne henvisninger

UCI ProTour 2007
2007
Lars Göran Petrov

Lars Göran Petrov (født den 17. februar 1972, død 7. marts 2021) var en svensk sanger bedst kendt for sit arbejde med dødsmetal-bandet Entombed. I 1991 blev han tvunget til at forlade Entombed på grund af personlige problemer. Han lagde vokal til Comecons debutalbum Megatrends in Brutality.

I 1993 vendte han tilbage til Entombed og fra 2014 Entombed A.D, og var medlem frem til sin død i 2021. Han har også været sanger og spillet trommer i flere andre bands, bl.a. var han trommeslager i Morbid. Ved siden af sin karriere som musiker arbejdede han for et flyttefirma i Stockholm.

Referencer

Eksterne henvisninger 
 

Sangere fra Sverige
Heavy metal-musikere fra Sverige
Svenskere i 1900-tallet
Svenskere i 2000-tallet
Holger Mygind

Holger Peter Theodor Mygind (født 5. januar 1855 i København, død 1. oktober 1928 smst) var en dansk læge.
Han blev medicinsk kandidat i 1880. Efter ansættelse i forskellige reservelægestillinger var han assistent på Wilhelm Meyers øreklinik fra 1884-1889. Fra 1885-1905 var han læge ved "Arbejdshjemmet for døvstumme Piger" i København. Han dygtiggjorde sig med studierejser til bl.a. England og USA og blev i hhv. 1897 og 1898 chef for de otologiske klinikker på Garnisons Sygehuset og Københavns Kommunehospital. I 1905 lykkedes det Mygind at indrette landets første store offentlige oto-laryngologiske afdeling med sengepladser på Kommunehospitalet (7. afdeling, sammen med øjenafdelingen).

Han var formand for Dansk Otolaryngologisk Selskab i to embedsperioder fra 1907-1909 og 1915-1917.

Mygind blev Ridder af Dannebrog i 1897, titulær professor i 1900 og Dannebrogsmand i 1911.

Han er begravet på Bispebjerg Kirkegård.

Litteraturhenvisninger 
 Den Danske Lægestand 1907-1915. Christophersen V, Johnsson JWS. Den Almindelige Danske Lægeforening. Jacob Lunds Forlag, 1915.

Øre-næse-halslæger fra Danmark
Riddere af Dannebrog
Titulære professorer fra Danmark
Personer fra København
Personer i Kraks Blå Bog (afdøde)
Personer i Dansk Biografisk Leksikon
Foreningsformænd fra Danmark
Danskere i 1800-tallet
Danskere i 1900-tallet
Üter

Üter Zörker er en fiktiv person fra tegneserien The Simpsons. Han er udvekslingsstudent fra Schweiz og går på Springfield Elementary. Han er vild med chokolade. Han får tit tæv på grund af sin accent.

Russi Taylor lægger stemme til Üter.

Figurer i The Simpsons
Munkvolstrup

Munkvolstrup (dansk) eller Munkwolstrup (tysk) er en landsby beliggende lidt syd for Flensborg i Lusangel, Sydslesvig. Administrativt hører landsbyen under Oversø Kommune i Slesvig-Flensborg kreds i den nordtyske delstat Slesvig-Holsten. Munkvolstrup var en selvstændig kommune indtil marts 1974, hvor Munkvolstrup, Barderup og Sankelmark blev sammenlagt i Sankelmark Kommune, i marts 2008 blev Munkvolstrup endelig indlemmet i Oversø Kommune. I den danske periode hørte landsbyen under Oversø Sogn (Ugle Herred, Flensborg Amt, Slesvig). Stednavnet er første gang dokumenteret 1352. Landsbyen have tidligere tilhørt munkene i Ryd Kloster og blev til forskel fra nabobyen Lille Volstrup kaldt Munkvolstrup. Selve navnet Volstrup henføres til gammeldansk val for vælsk.

Landsbyen ligger i et typisk morænelandskab på grænsen til den mere sandede gest. Tæt ved Hærvejen i landsbyen ligger Arnkielparken, et arkæologisk område som er Nordeuropas største rekonstruerede historiske begravelsesplads. Mod sydvest ligger den naturskønne Sankelmark Sø.

Noter 

Byer i Kreis Slesvig-Flensborg
Oversø
Troels Arnkiel

Troels Arnkiel (døbt 28. april 1638 i Toldsted, døde 7. september 1712 i Aabenraa) var præst i Åbenrå og forsker i oldkyndighed.

Han besøgte latinskolerne i Lybæk og Reval (estisk: Tallinn) og læste ved universiteterne i Leipzig og Kiel. Arnkielparken ved Munkwolstrup er opkaldt efter ham.

LItteratur 
Jürgen Beyer: Zu Schulbesuch und Studium des späteren Apenrader Propstes Troels Arnkiel (1638-1712), besonders in Reval und Kiel, i: Zeitschrift der Gesellschaft für Schleswig-Holsteinische Geschichte 135 (2010), s. 131-146

Arkæologer fra Danmark
Præster fra Danmark
Pierre Messmer

Pierre Messmer (født 20. marts 1916, død 29. august 2007) var en fransk politiker, der var landets premierminister 1972-1974. Messmer var gaullist og var premierminister under Georges Pompidou.

Da Pompidou døde i 1974 forsøgte Messmer at vinde sit partis nominering til embedet, men tabte til Valéry Giscard d'Estaing. De første par uger sad han som premierminister under Giscard d'Estaing, men blev derefter afløst af Jacques Chirac.

Referencer 

Frankrigs premierministre
Justitsministre fra Frankrig
Gaullister
Storkors af Æreslegionen
Rødvig

Rødvig er en lille fiskerby på Sydsjælland med , beliggende på Stevns i Lille Heddinge Sogn syd for Stevns Klint. Byen tilhører Stevns Kommune og ligger i Region Sjælland.

Rødvig har en af regionens største fiskerihavne kombineret med en lystbådehavn. Havnen ligger ved foden af en stejl 9 meter høj klint af moræneler.

Ved Rødvig Havn ligger Rødvig Skibsmotormuseum.

Mellem Rødvig i syd og Højerup i nord, ligger Stevnsfortet.

Historie 

Rødvig udviklede sig ved den (da nedlagte) Rødvig Skanse, hvor Stevns Klint ender ved sognets sydvestgrænse.

I midten af 1800-tallet nævnes Rødvig som udskibningssted for Store Heddinge "benævnet Plus efter de umiddelbart dertil stødende Plukhuse i Nabosognet Havnelev, Toldcontrolleurbolig og Pakhuus samt en Kro og 8 Huse". I årene 1847-1849 opførtes en mole, i 1859-60 udvidet til en havn tilhørende Gjorslev gods og anlagt af kammerherre P.B. Scavenius.

Rødvig havde i 1870 97 indbyggere, i 1880 157 indbyggere.

Omkring 1870 havde Rødvig kornmagasin, havn (12 fod dyb) med fyr, en cementfabrik, kalkovn, en ovn til at brænde "Klintesteen", toldassistent- og havnefogedbolig, kro og arbejderbolig for 12 familier. Havnen led meget ved Stormfloden 1872.

I 1879 anlagdes Østbanen, der forbandt Rødvig med Store Heddinge. Banen forløb parallelt med Lejdebæk.

Ved århundredeskiftet havde Rødvig ladeplads kul- og kornmagasiner, flere industrielle forretninger og fabrikker, deriblandt en da atter nedlagte cementfabrik, der tillige var kemisk fabrik (og som hørte under Gjorslev Gods), gæstgiveri, forsamlingshus ("Harmonien"), den var endestation for sidebanen Haarlev-Rødvig af den østsjællandske jernbane (i driftsåret 1895—96 befordredes der til Rødvig 4.989 og fra Rødvig 4.150 Personer; totalvægten af gods med mere var: ankommet 46.511, afgået 71.957 cntr.), telegraf- og telefonstation, strandkontrolsted og havn.

I første halvdel af det 20. århundrede voksede Rødvig kun langsomt: 224 indbyggere i 1906, 241 i 1911, 295 i 1916, 401 i 1921, 642 i 1925, 626 i 1930, 649 i 1935, 766 i 1950 og 831 i 1955.

I anden halvdel af det 20. århundrede udviklede området sig til et større boligområde (Skørpinge Strand), der blev opført et plejehjem, og havnen blev udvidet under omdannelse til lystbådehavn.

Noter

Eksterne henvisninger 
 Rødvig Skibsmotormuseum
 Rødvig Lystbådehavn

Ladepladser i Danmark
Byer i Stevns Kommune
Splitting The DNA

Albummet Splitting The DNA er et Linkin Park fan-album, som er lavet af fans.

Albummet indeholder 2 CD'er, hvilke begge indeholder 20 numre. 

CD1 indeholder numre fra Hybrid Theory EP, demo og live af numre fra Hybrid Theory og et enkelt nummer fra Underground V2.0. 

CD2 indeholder numre som forsangeren Chester Bennington havde lavet med sit tidligere band, Grey Daze, før han startede i Linkin Park.

Albummet var en sær-udgivelse og kan ikke købes i butikker.

Nummerliste

Linkin Park-album
Samuel Sánchez

Samuel Sánchez González (født 5. februar 1978 i Oviedo, Spanien) er en tidligere professionel cykelrytter.

Samuel Sánchez blev professionel i 2000 med Euskaltel. Selv om han var den eneste ikke-basker på holdet, han er født i den spanske region Navarra, var han en stor helt blandt baskerne. Han har udmærket sig som en god endags-rytter i kuperet tærren og som en god etaperytter. Han har altid været en aggressiv og angrebsivrig rytter, med en god spurt og gode bjergben.

De største sejre er hans OL-guld i 2008, den prikkede bjergtrøje i Tour de France, en etapesejre i Tour de France, fem etapesejre i Vuelta a Espana, og hans tre etapesejre Baskerlandet Rundt.

Sánchez blev d. 17 august 2017 suspenderet pga. en positiv A-dopingprøve.

Kilder

Eksterne lnks 
 

Mandlige cykelryttere fra Spanien
Olympiske mestre fra Spanien
Medaljevindere ved sommer-OL 2008 
Personer fra Oviedo
Gorka Verdugo

Gorka Verdugo Markotegui (født 4. november 1978) er en tidligere spansk professionel cykelrytter.

Eksterne henvisninger

Mandlige cykelryttere fra Spanien
Koldo Fernández

Koldo Fernández de Larrea (født 13. september 1981) er en spansk tidligere professionel landevejsrytter.

Eksterne henvisninger 

 

Mandlige cykelryttere fra Spanien
Unai Etxebarria

Unai Etxebarria Arana (født 2. november 1972) er en tidligere venezuelansk professionel cykelrytter, som altid har cyklet for det daværende professionelle cykelhold Euskaltel-Euskadi.

Eksterne henvisninger 

Mandlige cykelryttere fra Venezuela
Personer fra Caracas
Gary Holt

Gary Wayne Holt (født den 4. maj 1964 i Richmond, Californien) er en amerikansk guitarist. Han er stifter af thrash metal-bandet Exodus i 1979

sammen med Kirk Hammett og Paul Baloff. Efter Kirk Hammett forlod bandet for at slutte sig til Metallica blev Gary Holt ved med at holde Exodus i gang og efter mange år er Rick Hunolt og han blevet kendt som Exodus' "H-Team" guitarister. Siden Slayers guitarist Jeff Hanneman døde den 2. maj 2013, har Gary Holt været medlem af både Slayer og Exodus.

Henvisninger 
 Exodus hjemmeside
 Metal Express interview

Eksterne henvisninger 

Guitarister fra USA
Personer fra Californien
Nigel Calder

Nigel Calder (født 2. december 1931, død 25. juni 2014) var en britisk videnskabsjournalist. Calder var i årene 1956-66 tilknyttet tidsskriftet New Scientist, først som journalist og senere som redaktør. Siden arbejdede han som forfatter af artikler, bøger og TV-programmer (mange udsendt af BBC) om populærvidenskabelige emner.
Mest kendt er nok hans bog 'Magic Universe', der udkom i 2003.

Han var deltager i TV-dokumentarfilmen The great global warming swindle, der blev udsendt i 2007, og udgav samme år bogen The chilling stars (De kølende stjerner) sammen med den danske seniorforsker Henrik Svensmark fra Danmarks Rumcenter.

Eksterne henvisninger 
 Magic Universe Omtale af bogen
 "De kølende stjerner" Omtale af bogen
 The great global warming swindle  Omtale af TV-filmen

Journalister fra Storbritannien
Faglitterære forfattere fra Storbritannien
Redaktører
José Rujano

José Humberto Rujano Guillen (født 18. februar 1982) er en venezuelansk tidligere professionel cykelrytter.

Eksterne henvisninger 

Mandlige cykelryttere fra Venezuela
Beñat Albizuri

Beñat Albizuri Aransolo (født 17. maj 1981) er en spansk professionel cykelrytter, som cykler for det professionelle cykelhold Euskaltel-Euskadi.

Eksterne henvisninger 

 
 

Mandlige cykelryttere fra Spanien
Andoni Aranaga

Andoni Aranaga Azkune (født 1. januar 1979) er en spansk professionel cykelrytter, som har cyklet for det professionelle cykelhold Euskaltel-Euskadi.

Eksterne henvisninger 

Mandlige cykelryttere fra Spanien
Jorge Azanza

Jorge Azanza Soto (født 16. juni 1982) er en tidligere spansk professionel landevejsrytter.

Eksterne henvisninger 

 

Mandlige cykelryttere fra Spanien
Dionisio Galparsoro

Dionisio Galparsoro Martinez (født 13. august 1978) er en spansk tidligere professionel cykelrytter.

Eksterne henvisninger 
 

Mandlige cykelryttere fra Spanien
At Gange Med Sange

At Gange Med Sange er en dobbelt-CD med 11 sange/numre af Henning Jensen og Klaus Rubin. Teksterne indeholder de små multiplikations tabeller fra 1 til 10 samt nummeret AT GANGE MED 0. 

Derudover indeholder CD'en de 11 numre som en form for karaoke – med sangstemmerne ganske svagt.

Coveret er designet med et sanghæfte med alle teksterne. Det kan man bruge til at øve "karaoke" fx i matematiktimen/musiktimen, så eleverne kan synge/øve tabellerne sammen – på en måde hvor børnenes musikalske evner bliver ligeså væsentlige som deres evner til at lære tabellerne. 

At Gange Med Sange er for de mindre klasser en effektiv, sjov og let måde at lære tabellerne på, og for de ældre en anderledes repetition af det tidligere lærte og måske glemte. Har solgt over 25.000 stk. i Danmark alene.

Hvert nummer er bygget over forskellige musikgenrer (reggae – jazz og country m.m.), så de forskellige tabeller udskiller sig fra hinanden sådan at det er lettere at lære tabellerne udenad og skelne de forskellige tabeller fra hinanden.

Udover CD'en eksisterer der et nodehæfte, hvori samtlige numre og tekst er indskrevet på noder.

CD'en udkom i foråret 2009 i Sverige i en svensk udgave kaldet Multiplikationssånger og i Tyskland med titlen "Sing und lern das Einmaleins" (Release 18.09.2009)

Eksterne Links 
 www.atgangemedsange.dk
 www.multiplikationssanger.se
 www.singundlern.de
 Anmeldelse af CD'en 1
 Anmeldelse af CD'en 2 
 Anmeldelse af CD'en 3
 Anmeldelse af CD'en 4
 Anmeldelse af nodehæftet 

Pædagogik
Matematik og kultur
Sanglege
Poul Hansen (fodboldtræner)

Poul Hansen (født 4. december 1953 i Sønderborg) er en dansk fodboldtræner, der er tilknyttet trænerteamet i 1. divisionsklubben Brønshøj Boldklub, hvor han blev ansat i februar 2013.

Inden han tiltrådte i Brønshøj BK var han indtil den 28. december 2012 sportschef i Superligaklubben OB, men valgte at opsige samarbejdet da han mente at det administrative arbejdet fyldte for meget i jobbet.

Han har arbejdet som studievært og ekspert-kommentator for Viasat på TV3+, og siden januar 2008 har han været ekspert-kommentator hos TV 2 Sport. Han har tidligere været træner for Haderslev FK og Lyngby BK, samt sportschef for Farum BK. I 1999 blev han Årets Træner.

I 2000 udgav han en selvbiografi, Fra Ulkebøl til Superligaen.

Klubber som træner 
 1983-1986: Ulkebøl IU
 1986-1988: Aabenraa BK
 1989-1996: Haderslev FK
 1996-1998: Ikast fS
 1998-2001: Lyngby BK
 2001-2002: Farum BK (sportschef)
 2002-2003: AGF
 2009-2011: AB (assistent)
 2011-2012: OB (sportschef)
 2012 : OB (cheftræner)
 2013- : Brønshøj Boldklub (hjælpetræner)

Eksterne henvisninger

Referencer 

Fodboldtrænere fra Danmark
Fodboldtrænere for AGF
Fodboldtrænere fra Lyngby Boldklub
Fodboldtrænere fra Odense Boldklub
Benny Lennartsson

Benny Lennartsson (født 14. december 1942) er en svensk fodboldtræner, der tidligere har trænet Lyngby FC og Viborg FF. Han stoppede sin trænerkarriere efter ved VM i 2010 at have været assistenttræner for Elfenbenskystens fodboldlandshold under cheftræner Sven-Göran Eriksson. Lennartsson har i mange år boet i den lille by Fjugesta, men har sammen med hustruen Vivi-Anne også en lejlighed i Paris.

Klubber som spiller 
 Örebro SK
 Fulham FC
 FC Monthey (Schweiz)

Klubber som træner 
 1969-1975: FC Monthey
 1975-1978: Örebro SK
 1979-1980: IFK Sundsvall
 1980-1985: Sveriges u21-landshold
 1985-1988: Sveriges OL-landshold
 1988-1991: Viking FK
 1992: SK Brann
 1993-1995: BK Forward Örebro
 1995-1998: Lyngby FC
 1998-1999: Bristol City
 2000-2002: Viking FK
 2003: Viborg FF
 2007: IK Start
 2009: Assistenttræner i GAIS
 2010: Assistenttræner for Elfenbenskystens fodboldlandshold

Referencer 

Fodboldtrænere fra Viborg FF
Fodboldtrænere fra Sverige
Fodboldtrænere fra Lyngby Boldklub
Kitte Wagner

Kitte Wagner (født 11. juli 1968) er uddannet i kommunikation og dramaturgi fra Roskilde Universitetscenter. Hun blev i 1996 ansat på Betty Nansen Teatret, hvor hun ud over at være instruktør Peter Langdal og direktør Henrik Hartmans højre hånd, fungerede som manuskriptudvikler på en lang række forestillinger, blandt andre Grækerne, Jeff Koons, Projekt De andres Tanker og Når vi døde vågner. Senest har hun i samarbejde med blandt andet Jonatan Spang udviklet SKRAKO-forestillingerne Gynt og Købmanden samt Jonatan Spangs soloshow Damer.

Den 1. juli 2007 tiltrådte hun som direktør for Nørrebros Teater, sammen med Jonatan Spang, hvor de ville udvikle det moderne, underholdende teater med særlig fokus på stand-up, komedie og musikteater. Pr. 1. juli 2009 overtog hun ledelsen alene, samtidig med at det gamle Rialto Teatret fungerede som en anneksscene for Nørrebro Teater under navnet Frederiksbergscenen. 

Kitte Wagner stoppede 1.1.2015 som direktør for Nørrebro Teater, for i stedet at fortsætte sin ledelseskarriere inden for den sociale fond Askovfonden.

Den 7. juni 2016 vedtog bestyrelsen at hun fra den 1. oktober 2016 skal arbejde som ny administrerende direktør og kunstnerisk leder for Malmö stadsteater.

Siden 1.1.2020 medlem af Det kongelige teaters bestyrelse 

Erhvervsfolk fra Danmark
Teaterledere fra Danmark
Personer i Kraks Blå Bog
Vla

Vla er et traditionelt nederlandsk mejeriprodukt. Konsistensen minder om yoghurt, men vla er sødere og indeholder stivelse, ligesom budding.

Syrnede mejeriprodukter
Mad fra Holland